અમિત ચાવડાએ જણાવ્યું હતું કે ખેડૂતનો ધર્મ - જાતિ હોતી નથી તે દરેક ધર્મ અને જાતિનો હોય છે. જે સરકારમાં ખેડૂત દુઃખી હોય તેના રાજમાં તમામ ધર્મ અને જાતિના લોકો નારાજ હોવાના. વધુમાં તેઓએ જણાવ્યું હતું કે આજે ખેડૂતોની શું હાલત છે તે આપણે જાણીએ છીએ. તેઓએ ભાજપ સરકાર પર આક્ષેપ કરતા જણાવ્યું હતું કે ખેડૂતોને સિંચાઈ માટે પાણી, 16 કલાક વીજળી, યોગ્ય પોષણક્ષમ ભાવ, બેન્કમાંથી ધિરાણ મળતું નથી.